চুনারুঘাট প্রতিনিধি ॥ চুনারুঘাটের সাতছড়ি জাতীয় উদ্যান ও রেমা কালেঙ্গা বণ্যপ্রাণী অভয়ারণ্য ক্রেল প্রকল্পের আওতায় বনের উপর নির্ভরশীল ৪৬ জন উপকারভোগীদের মধ্যে ২৫টি করে হাঁস বিতরণ করা হয়েছে। গত বুধবার সকালে উপজেলা প্রাণী সম্পদ কার্যালয়ের সামনে এ হাঁস বিতরণ অনুষ্ঠানের উদ্বোধন করেন উপজেলা নির্বাহী কর্মকর্তা মোঃ মাশহুদুল কবীর। গত ৩ দিনে দু’টি সাইটের প্রতিটি গ্রামের একজন করে ৪৬ জনের মধ্যে এ হাঁস বিতরণ করা হয়। এ সময় উপস্থিত ছিলেন ক্রেল প্রকল্পের কর্মকর্তা অর্জুন দাস, আব্দুল্লাহ আল মামুন ও মেয়েদী হাসান, কবির মিয়া, সিএমসি সদস্যসহ উপকারভোগী সদস্যরা। সাতছড়ি ও রেমা কালেঙ্গার চারদিকের গ্রামগুলোর মধ্যে ৪৬ জনকে ১১৫০টি হাসঁ প্রদান করা হয়।